b'\n_START_ARTICLE_\nJulian Tuwim\n_START_PARAGRAPH_\nJulian Tuwim (13. syyskuuta 1894, \xc5\x81\xc3\xb3d\xc5\xba \xe2\x80\x93 27. joulukuuta 1953, Zakopane) (sukunimi \xd7\x98\xd7\x95\xd7\x91\xd7\x99\xd7\x9d tarkoittaa hepreaksi hyv\xc3\xa4\xc3\xa4) oli puolanjuutalainen kirjailija, runoilija ja teatterinjohtaja. Satiirisia laulujen sanoituksia tehdess\xc3\xa4\xc3\xa4n h\xc3\xa4n k\xc3\xa4ytti my\xc3\xb6s pseudonyymi\xc3\xa4 Oldlen._NEWLINE_Tuwim k\xc3\xa4vi koulunsa synnyinkaupungissaan \xc5\x81\xc3\xb3d\xc5\xbaissa ja opiskeli Varsovan yliopistossa oikeustiedett\xc3\xa4 ja filosofiaa. Tuwim oli yksi niist\xc3\xa4 kirjailijoista, jotka muodostivat Skamander-ryhm\xc3\xa4n samannimisen kirjallisuuslehden ymp\xc3\xa4rille. Ryhm\xc3\xa4\xc3\xa4n kuuluivat my\xc3\xb6s Antoni S\xc5\x82onimski, W\xc5\x82adys\xc5\x82aw Reymont ja Jaros\xc5\x82aw Iwaszkiewicz. Puolan saavutettua itsen\xc3\xa4isyyden vuonna 1918 nousi maan kirjallisuus ainutlaatuiseen kukoistukseen. Tuwim oli satiirikko, ja h\xc3\xa4n tuotti kabaree- ja burleskihenkisi\xc3\xa4 teatteriesityksi\xc3\xa4._NEWLINE_Tuwim julkaisi teoksensa puolaksi. Varhaisvuosien teoksissa kuvastuu positiivisuus. N\xc3\xa4it\xc3\xa4 ovat "Czyhanie na Boga" (1918), "Sokrates ta\xc5\x84cz\xc4\x85cy" (1920), "Si\xc3\xb3dma jesie\xc5\x84" (1922), ja "Wierszy tom czwarty" (1923). H\xc3\xa4n kirjoitti my\xc3\xb6s lastenkirjoja. Satiirisuus ja katkeruus lis\xc3\xa4\xc3\xa4ntyv\xc3\xa4t my\xc3\xb6hemmiss\xc3\xa4 teoksissa "S\xc5\x82owa we krwi" (1926), "Rzecz Czarnoleska" (1929), "Biblia cyga\xc5\x84ska" (1933) ja "Tre\xc5\x9b\xc4\x87 gorej\xc4\x85ca" (1933)._NEWLINE_Toisen maailmansodan aikana Tuwim ty\xc3\xb6skenteli maan pakolaishallituksen teht\xc3\xa4viss\xc3\xa4 Lontoossa ja toimitti "Nowa Polska" -lehte\xc3\xa4.'